CELEX: 62013CB0033
Language: lt
Date: 2014-02-06 00:00:00
Title: Byla C-33/13: 2014 m. vasario 6 d. Teisingumo Teismo (penktoji kolegija) nutartis byloje ( Wojewódzki Sąd Administracyjny w Łodzi – Lenkija prašymas priimti prejudicinį sprendimą) Marcin Jagiełło/Dyrektor Izby Skarbowej w Łodzi (Prašymas priimti prejudicinį sprendimą — Teisingumo Teismo procedūros reglamento 99 straipsnis — Apmokestinimas — PVM — Šeštoji direktyva — Teisė į atskaitą — Atsisakymas — Sąskaita faktūra, išrašyta bendrovės, kuri apsimeta kitu asmeniu)

10.6.2014   
            
            
               LT
            
            
               Europos Sąjungos oficialusis leidinys
            
            
               C 175/16
            
         2014 m. vasario 6 d. Teisingumo Teismo (penktoji kolegija) nutartis byloje (Wojewódzki Sąd Administracyjny w Łodzi – Lenkija prašymas priimti prejudicinį sprendimą) Marcin Jagiełło/Dyrektor Izby Skarbowej w Łodzi
   
   (Byla C-33/13) (1)
   
   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - Apmokestinimas - PVM - Šeštoji direktyva - Teisė į atskaitą - Atsisakymas - Sąskaita faktūra, išrašyta bendrovės, kuri apsimeta kitu asmeniu))
   2014/C 175/18
   Proceso kalba: lenkų
   
      Prašymą priimti prejudicinį sprendimą pateikęs teismas
   
   Wojewódzki Sąd Administracyjny w Łodzi
   
      Šalys
   
   
      Ieškovas: Marcin Jagiełło
   
      Atsakovas: Dyrektor Izby Skarbowej w Łodzi
   
      Dalykas
   
   Prašymas priimti prejudicinį sprendimą – Wojewódzki Sąd Administracyjny w Łodzi – 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23), 4 straipsnio 1 ir 2 dalių, atsižvelgiant į 5 straipsnio 1 dalį, ir 17 straipsnio 2 dalies a punkto aiškinimas – Teisė atskaityti pirkimo PVM – Atsisakymas suteikti teisę į atskaitą tiekimo gavėjui, kai pardavėjas naudoja kito asmens pavadinimą – Tikrosios pardavėjo veiklos nuslėpimas – Kito asmens nei pardavėjas išrašyta sąskaita – Būtinybės įrodyti, kad pirkėjas žinojo, jog sandoris yra susijęs su pardavėjo ar su juo bendrai veikusio subjekto padarytu nusikaltimu ar kitu pažeidimu, nebuvimas.
   
      Rezoliucinė dalis
   
   1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas, iš dalies pakeista 2001 m. gruodžio 20 d. Tarybos direktyva 2001/115/EB, turi būti aiškinama taip, kad ja draudžiama nesuteikti apmokestinamajam asmeniui teisės į mokėtino ar sumokėto mokesčio už jam patiektas prekes atskaitą dėl to, kad dėl šiam tiekimui sąskaitą išrašiusio asmens sukčiavimo ar pažeidimų nelaikoma, kad prekes faktiškai patiekė tas sąskaitą išrašęs asmuo, nebent remiantis objektyviais įrodymais ir nereikalaujant iš apmokestinamojo asmens atlikti jam nepriklausantį tyrimą įrodoma, kad apmokestinamasis asmuo žinojo, ar turėjo žinoti, kad tas tiekimas yra susijęs su mokestiniu sukčiavimu pridėtinės vertės mokesčio srityje, tačiau tai turi patikrinti prašymą priimti prejudicinį sprendimą pateikęs teismas.
   
      (1)  OL C 141, 2013 5 18.